SEAFCO แย้มเดือน มี.ค.คว้างานใหม่ 4 โครงการ มูลค่ารวม 237 ลบ.
SEAFCO แย้มเดือน มี.ค.คว้างานใหม่ 4 โครงการ มูลค่ารวม 237 ลบ.
19 มี.ค. 2562

บริษัท ซีฟโก้ จำกัด (มหาชน) หรือ SEAFCO เปิดเผยว่า บริษัทมีการรับงานใหม่ในเดือนมี.ค.62 จำนวน 4 โครงการ มูลค่ารวม 237 ล้านบาท (ไม่รวมภาษีมูลค่าเพิ่ม) โดยงานทั้งหมดเริ่มดำเนินการในเดือนมีนาคม 2562 ประกอบด้วย โครงการ อาคารสำนักงานโครนอส ถนนสาทรเหนือ กรุงเทพฯ ของบริษัท ไพบูลย์ธุรกิจ จำกัด โดยเป็นงานเสาเข็มเจาะ รวมค่าวัสดุ, โครงการ โนเบิล แอมเบียนส์ สุขุมวิท 42 ซอยสุขุมวิท 42 กรุงเทพฯ ของบริษัท โนเบิล ดีเวลลอปเมนท์ จำกัด (มหาชน) หรือ NOBLE โดยเป็นงานกำแพงกันดินระบบไดอะแฟรมวอลล์ และเสาข็มเจาะแบบกลม รวมค่าวัสดุ
อีกทั้ง โครงการ อาคารสำนักงานนานา ซอยสุขุมวิท 6 กรุงเทพฯ ของบริษัท นันทวัน จำกัด โดยเป็นงานกำแพงกันดินระบบไดอะแฟรมวอลล์ และเสาข็มเจาะแบบกลม ไม่รวมค่าวัสดุ และโครงการสโคป หลังสวน ถนนหลังสวน กรุงเทพฯ ของบริษัท สโคป จำกัด โดยเป็นงานกำแพงกันดินระบบไดอะแฟรมวอลล์ และเสาข็มเจาะแบบกลม รวมค่าวัสดุ